## Pravilnik o mjerilima i kriterijima za osnivanje visokih učilišta

### NN 9/2005 (17.1.2005.), Pravilnik o mjerilima i kriterijima za osnivanje visokih učilišta

if !supportEmptyParas endif

# MINISTARSTVO ZNANOSTI, OBRAZOVANJA I ŠPORTA

if !supportEmptyParas endif

138

Na
temelju članka 7. stavka 2. točke 4. Zakona o znanstvenoj djelatnosti i visokom
obrazovanju (»Narodne novine«, broj 123/03, 198/03, 105/04, 174/04), ministar
znanosti, obrazovanja i športa donosi

## PRAVILNIK

### O MJERILIMA I KRITERIJIMA ZA OSNIVANJE VISOKIH UČILIŠTA

Članak 1.

Ovim
pravilnikom propisuje se postupak te mjerila i kriteriji za osnivanje visokih
učilišta.

POSTUPAK
ZA OSNIVANJE I POČETAK RADA VISOKIH UČILIŠTA

Članak 2.

Republika Hrvatska osniva javno sveučilište zakonom,
a jav­no veleučilište i visoku školu uredbom Vlade Republike Hrvat­ske.
Privatno sveučilište, veleučilište i visoka škola osniva se odlukom osnivača u
skladu s propisima koji se odnose na osnivanje ustanova. Županije, gradovi i
općine osnivaju visoku školu odlukom svoga predstavničkog tijela.

Visoko učilište ne može
započeti s obavljanjem djelatnosti visokog obrazovanja dok ne dobije dopusnicu
i bude upisano u Upisnik visokih učilišta.

Visoko učilište odnosno
njegov osnivač podnosi ministru znanosti, obrazovanja i športa (u daljnjem
tekstu: ministar) zah­tjev za izdavanje dopusnice za obavljanje djelatnosti
visokih učilišta.

Članak 3.

Visoko učilište, uz zahtjev
iz članka 2. stavka 3. ovog pravil­nika, prilaže:

1. akt o osnivanju visokog
učilišta;

2. studijske programe za
studije koje će visoko učilište ustrojavati i izvoditi;

3. dokaze o nastavnom i
drugom osoblju;

4. dokaze o osiguranju
adekvatnog prostora i opreme za obav­ljanje djelatnosti u ovisnosti o vrsti te
djelatnosti. Pod dokazima se smatraju sve vjerodostojne isprave o vlasništvu,
pravu korištenja, zakupu i drugoj valjanoj pravnoj osnovi na temelju kojeg se
koristi prostor i oprema;

5. dokaze o izvorima
osiguranih financijskih sredstava za obavljanje djelatnosti.

Članak 4.

Zahtjev se podnosi ministru
koji u roku od mjesec dana traži mišljenje Nacionalnog vijeća za visoko
obrazovanje (u daljnjem tekstu: Nacionalno vijeće).

Nacionalno vijeće provodi
stručno vrednovanje predloženih studijskih programa i ostalih elemenata priloženih
uz zahtjev za izdavanje dopusnice te u roku od tri mjeseca daje ministru
mišljenje o osnivanju visokog učilišta i predlaže ministru izdavanje ili
uskraćivanje dopusnice. Na temelju pozitivnog mišljenja Nacionalnog vijeća,
ministar izdaje dopusnicu u roku od mjesec dana.

U slučaju da ministar nije
suglasan s mišljenjem Nacionalnog vijeća iz stavka 2. ovog članka i zatraži
njegovo novo očitovanje, rok dovršenja postupka se jednokratno produljuje za
tri mjeseca.

Članak 5.

Dopusnica je isprava kojom se
utvrđuje da visoko učilište udovoljava standardima i uvjetima za obavljanje
djelatnosti, odnosno za izvođenje pojedinog studija.

Dopusnica i rješenje kojim se
uskraćuje dopusnica su upravni akti protiv kojih se može pokrenuti upravni
spor.

MJERILA
I KRITERIJI ZA OSNIVANJE I POČETAK RADA VISOKIH UČILIŠTA

Članak
6.

Visokom
učilištu osnovanom u skladu sa Zakonom o znanstvenoj djelatnosti i visokom
obrazovanju (u daljnjem tekstu: Zakon) i propisima koji se odnose na osnivanje
ustanova može se izdati dopusnica za obavljanje djelatnosti i izvođenje određenih
studija ako ima:

1.
Studijski program za sveučilišne odnosno stručne studije kvalitetom sukladan
standardima država Europske unije što znači da je:

– na
razini najnovijih znanstvenih spoznaja i na njima temeljenih znanja i vještina;

– usklađen
s nacionalnim prioritetima i potrebama profesionalnog sektora;

–
usporediv s programima u zemljama Europske unije;

te da
sadrži:

–
bodovni sustav – ECTS;

–
kriterije za mobilnost nastavnika i studenata;

–
sustav lako prepoznatljivih i usporedivih akademskih stupnjeva i stručnih
naziva;

–
kriterije i načine osiguranja kvalitete.

2.
Potreban broj nastavnog i drugog osoblja s odgovarajućom znanstvenom i stručnom
kvalifikacijom, u skladu sa standardnim opterećenjem nastavnih obveza utvrđenih
kolektivnim ugovorom za visoko obrazovanje, pri čemu ima zaključen ugovor o radu
s punim radnim vremenom s najmanje polovicom potrebnog broja nastavnika u
slučaju sveučilišta, odnosno ako ima zaključen ugovor o radu s punim ili
nepunim radnim vremenom s najmanje polovicom potrebnog broja nastavnika u
slučaju veleučilišta ili visoke škole. Sveučilištu koje nema u radnom odnosu
najmanje polovicu potrebnog broja nastavnika, a veleučilištu i visokoj školi
najmanje jednu trećinu, može se izdati dopusnica uz uvjet da, u razdoblju od
pet godina ravnomjerno zapošljava nastavnike do potrebnog broja i o tome jednom
godišnje izvještava ministra.

3.
Osiguran odgovarajući prostor i opremu, u skladu s brojem studenata koje visoko
učilište namjerava upisati i potrebama kvalitetnog studiranja.

4.
Osigurana potrebna novčana sredstva za rad, uključivši i osigurano jamstvo radi
osiguranja nastavka i dovršenja studija za slučaj prestanka rada privatnoga
visokog učilišta ili prestanka izvođenja određenog studija na privatnom visokom
učilištu.

I.
Studijski program

Članak
7.

Prijedlog
studijskog programa treba sadržavati:

1.
Naziv i vrstu studija (preddiplomski, diplomski, poslijediplomski)

2.
Razloge za pokretanje studija

3.
Usporedivost studija s ekvivalentnim ili sličnim programima zemalja

4.
Europske unije

5.
Nositelja studija

6.
Trajanje studija

7. Izvođenje
studija (redoviti/izvanredni)

8.
Uvjete za upis na studij

9. Znanja i vještine stečene završetkom studija

10. Stručni naziv odnosno akademski stupanj koji se
stječe završetkom studija

11. Opis programa s popisom obveznih i izbornih
predmeta s brojem sati aktivne nastave potrebnih za njihovu izvedbu i broj
ECTS– bodova

12. Opis svakog predmeta koji sadrži:

– okvirni sadržaj predmeta;

– podatke o općim i specifičnim kompetencijama
(znanjima i vještinama) za svaki pojedini predmet;

– oblici provođenja nastave i način provjere znanja;

– popis literature obvezne za studij i polaganje
ispita;

– popis literature koja se preporučuje kao dopunska;

– bodovna vrijednost svakog predmeta određena u
skladu s ECTS-om uz odgovarajuće obrazloženje;

– način polaganja ispita;

– način praćenja kvalitete i uspješnosti izvedbe
svakoga pojedinog predmeta

13. Strukturu studija, dinamiku studiranja i obveze
studenata, uvjete upisa studenata u sljedeći semestar ili trimestar, odnosno
sljedeću godinu studija, te preduvjete upisa pojedinog predmeta ili skupine
predmeta

14. Optimalni broj studenata s obzirom na raspoloživi
prostor, opremu i broj nastavnika

15. Podatke o poslovima za koje je student
osposobljen završetkom studija te o programima na koje bi mogao biti uključen
odluči li se za nastavak studija

16. Sjedište i mjesta izvođenja studija

17. Otvorenost studijskog programa prema
pokretljivosti studenata i nastavnika

18. Praćenje kvalitete uspješnosti izvedbe studijskih
programa.

II.
Nastavno i drugo osoblje

Članak
8.

Popis nastavnog
osoblja treba sadržavati:

– imena i broj nastavnika i suradnika s naznakom na
kojim predmetima će sudjelovati u izvođenju nastave;

– pismenu suglasnost nastavnika o spremnosti
sudjelovanja u nastavnim programima, odnosno suglasnost pravne osobe u kojoj je
nastavnik zaposlen;

– podatke o svakom nastavniku, i to:

– naziv pravne osobe u kojoj je zaposlen;

– stručni životopis;

– popis objavljenih radova, te popis relevantnih
radova za izvođenje nastave;

– datum zadnjeg izbora u znanstveno-nastavno, nastavno,
suradničko ili naslovno zvanje;

– opterećenje u nastavi.

III.
Prostor i oprema

Članak
9.

Opis
prostora i opreme treba sadržavati:

–
dokaze o osiguranju prostora i opreme za obavljanje djelatnosti sukladno članku
3. točki 4. ovog pravilnika;

–
podatke o predavaonicama (površina u m2 s brojem sje­dećih mjesta);

– podatke o knjižnicama;

– podatke o laboratorijima (s brojem mjesta) sukladno
studijskom programu;

– podatke o informatičkim predavaonicama i učionicama
i broju računala, sukladno studijskom programu;

– podatke o ugostiteljskim objektima, športskim
objektima, prijevoznim sredstvima, sukladno studijskom programu;

– popis nastavnih baza za provođenje praktične
nastave;

– izjavu o postojanju potrebne opreme i prostora za
izvođenje praktične nastave sukladno studijskom programu.

IV.
Novčana sredstva za rad

Članak
10.

Dokaz o
osiguravanju potrebnih financijskih sredstava za obavljanje djelatnosti treba
sadržavati:

a) sve izvore financiranja (prihodi iz državnog
proračuna, prihodi iz vlastitih sredstava, prihodi iz sredstava dobivenih iz
donacija te prihodi iz drugih izvora) s elementima rashoda,

b) osigurano jamstvo sukladno članku 6. točki 4. ovog
pra­vil­nika, za privatna visoka učilišta.

ZAVRŠNE
ODREDBE

Članak
11.

Stupanjem
na snagu ovog pravilnika prestaje važiti Pravilnik o uvjetima za obavljanje
djelatnosti visokih učilišta (»Narodne novine« broj 62/96).

Članak
12.

Ovaj
Pravilnik stupa na snagu osmoga dana od dana objave u »Narodnim novinama«.

Klasa:
602-04/04-08/0005
Urbroj: 533-04-04-1
Zagreb, 29. prosinca 2004.

Ministar
**doc. dr. sc. Dragan Primorac**, v. r.

Pravilnik, NN 9/2005-138